**РЕЗУЛТАТИ**

### ОТ ДЕЙНОСТТА НА КОМИСИЯ, НАЗНАЧЕНА СЪС ЗАПОВЕД № 20ОА1898/24.09.2020Г., ИЗМЕНЕНА СЪС ЗАПОВЕД №ОА1989/05.10.2020 Г. И НА ОСНОВАНИЕ ЧЛ.44, АЛ.1, Т.1 И АЛ.2 ОТ ЗМСМА И ВЪВ ВРЪЗКА С ЧЛ.6, АЛ.2, Т.2 ОТ НАРЕДБА ЗА РЕДА И УСЛОВИЯТА ЗА ФИНАНСИРАНЕ НА ИНИЦИАТИВИ В СФЕРАТА НА КУЛТУРАТА И ВКЛЮЧВАНЕТО ИМ В КАЛЕНДАРА НА КУЛТУРНИТЕ СЪБИТИЯ НА ОБЩИНА ПЛОВДИВ

Комисията взе следните решения:

1. За финансиране на проекти по Компонент 1 „Фестивали и значими събития“, които да бъдат включени в Календара на културните събития на Община Пловдив и в съответствие с разпоредбите на чл.5 ал.2 и ал.3, т.1 от Наредбата определя сумата от **930 600 лв.**

2. В изпълнение на разпоредбите на чл.2, ал.1 от Наредбата и при спазване на принципите за равнопоставеност, максимална ефективност, публичност и контрол при разпределение на финансовите средства за култура в Общината, за постигане на крайната цел, а именно - стимулиране на многообразието на културния живот в Пловдив и активно участие на гражданите в изпълнението на общинската политика в сферата на културата и с цел разумното и ефективно разходване на публични средства и идеята да бъдат подкрепени възможно най-голям брой проекти, отговарящи на критериити по Методиката за оценяване и включени в списъка с класирани проекти, финансовата подкрепа за един проект следва да не надвишава **50 000 лв.**

**Класираните проекти**, одобрени за включване в Културния календанр, **за които е направена редукция** на определени разходи по бюджетни дейности, следва **писмено да потвърдят в срок до 5 ноември 2020 г.**, че ще реализират проекта съобразно новите финансови условия и **да представят актуализиран бюджет**.

**Списък с класирани проекти**

|  |  |  |  |  |  |
| --- | --- | --- | --- | --- | --- |
| Място | № от деловодната система  | Проект | Кандидатстваща организация | Точки | Коментар на комисията |
| 1. | Вх.№20ФН-97/31.08.2020 г.Вх.№20ФН-97-1/11.09.2020 г. | 19-то издание Литературен фестивал „Пловдив чете“ 2020 | Фондация „Изкуство без граница“ | 59,71 | Богатата програма и модулът „Младият Пловдив чете“ превръщат фестивала в едно от най-устойчивите събития в Културния календар на Пловдив. Получава много висока оценка, съобразно критериите на Наредбата. Комисията взе решение да бъде подкрепен в рамките на бюджета за 2020г. в размер на **45 000 лв.** |
| 2. | Вх.№20ФН-91/26.08.2020 г.Вх.№20ФН-91-1/11.09.2020 г. | XIIМеждународен фестивал „ Дни на музиката в Балабановата къща“ | Фондация „Музикартисимо” | 57,29 | Фестивалът получава много висока оценка със своята устойчивост и естетически и художествени качества. Комисията оценява и усилията на организаторите за провеждане на изданието през 2020г. Предвид решението на комисията за максимална стойност за финансиране на един проект се определя сума в размер на **50 000 лв.** |
| 3. | Вх.№20РЗК-852/27.08.2020 г. | 26 Фестивал на българското документално и анимационно кино „Златен ритон“ | Изпълнителна агенция Национален филмов център | 56,57 | Най-старият традиционен фестивал за документално и анимационно кино напълно отговаря на изискванията за финансиране. Бюджетът е разписан единствено за част от нощувките на жури, участници и гости. Комисията одобрява цялата сума, за която се кандидатства, в размер на **30 000 лв.** |
| 4. | Вх.№20ФН-93/27.08.2020 г. | Международен фестивал за театър и съвременен танц ”Черната кутия” Пловдив15-то юбилейно издание | Фондация“Черната кутия“ | 55,71 | Фестивалът е устойчив и е едно от малкото събития за съвременен танц. Получава много високи оценки, съобразно критериите на Наредбата. Комисията оценява и усилията на организаторите за провеждането му през 2020г. Предвид решението на комисията за максимална стойност за финансиране на един проект се определя сума в размер на **50 000 лв.** |
| 5. | Вх.№20РЗК-859/28.08.2020 г. | Международни фотографски срещи | Пловдивско фотографско средище | 54,43 | Дългогодишен, традиционен фестивал, който представя световните тенденции в развитието на фотографското изкуство. Получава много висока оценка по критериите на Наредбата. Комисията препоръчва бюджетът да бъде редуциран в рамките на одобрената сума за изданието през 2020 г. в размер на **20 920 лв.** |
| 5. | Вх.№20Ф-6513/28.08.2020 г. | Международен фестивал на камерната музика | Интерартфест ЕООД | 54,43 | Комисията оценява много високо програмата, планирана за 2021 г. Бюджетът е реалистично разписан и се одобрява за финансиране цялата сума в размер на **23 705 лв.** |
| 5. | Вх.№20СДР-176/28.08.2020 г. | XXIV Международен куклено-театрален фестивал „Двама са малко – трима са много“ &TheatAir 2021 | СНЦ „МКТФ „Двама са малко – трима са много“ | 54,43 | Проектът, включващ фестивална програма и представления на открито от модула TheatAir, напълно отговаря на изискванията на Наредбата за финансиране. Предвид решението на комисията за максимална стойност за финансиране на един проект се определя сума в размер на **50 000 лв.** |
| 6. | Вх.№20Ф-6561/31.08.2020 г. | Пловдив Джаз Фест 2021 | Блу Ем ЕООД | 53,86 | Фестивалът получава много добра оценка по критериите и изискванията на Наредбата. Комисията приема, че проектът е високо бюджетен, но в съответствие с взетото решение за максимална стойност за финансиране на един проект определя сума в размер на **50 000 лв.** |
| 7. | Вх.№20РЗК- 871/31.08.2020 г. | Класик Open Air – Музиката на тепетата | Държавна опера - Пловдив | 53,71 | Проектът е с високо художествено съдържание и получава много висока оценка по критериите на Наредбата за финансиране. Комисията не одобрява разходите по Дейност 4 и препоръчва редуциране на разходите по Дейност 1, 2 и 3 за три концерта. Определя за финансиране сума в размер на **36 920 лв.**  |
| 7. | Вх.№20РЗК-865/31.08.2020 г. | „Камерна Сцена Пловдив” | Сдружение за Култура и образование Милчо Левиев | 53,71 | Проектът отговаря на всички критерии за финансиране. Има устойчиво развитие. Кандидатства се за финансиране единствено на хонорарите на артистите. Комисията одобрява сума в размер на **18 000 лв.** |
| 8. | Вх.№Ф-6538/28.08.2020 г. | „Капана Фест“ Сезон 2021  | „Капана Фест“ ЕООД | 52,86 | Отговаря на критериите по Наредбата. Фестивалът е с потенциал за разширяване на пространствата за култура в Капана. Комисията реши да бъде подкрепен в частта с организиране на музикални сцени и одобрява финансиране в размер на **30 000 лв.** |
| 9. | Вх.№20Ф-6575/31.08.2020 г. | Пловдив - древен и вечен: история, етнология, култура и изкуство | СНЦ „Заедно за личностно развитие“ | 52,43 | Проектът отговаря на изискванията на Наредбата и успява да събере многобройна публика. Комисията предлага бюджетът да бъде редуциран до **30 285 лв.** – размера на средствата, получени за изданието през 2020г. като намира, че организацията и представянето са били на добро ниво с оптимални разходи. |
| 10. | Вх.№20Ф-6266/17.08.2020 г. | „Включи квартала - театър в парка“ | МаскАрт ЕООД |  52,14 | Комисията оценява факта, че проектът работи за децентрализация на културните процеси и безплатния достъп на публиката до професионални театрални представления. Комисията препоръчва да бъдат редуцирани разходите в частта на общинското финансиране по т. 5.2.1.1 на 19 000 и по т. 5.2.1.2. на 10 000 и определя сума за финансиране в размер на **30 000 лв.** |
| 10. | Вх.№20Ф-6559/31.08.2020 г. | „Кино под звездите“ – Пловдив 2021 | Проксима видео ЕООД | 52,14 | Проектът за безплатни прожекции в открити градски пространства отговаря на критериите и изискванията по Наредбата. Комисията преценява бюджета като реалистично разписан и одобрява за финансиране пълната сума от **19 780 лв.** |
| 11. | Вх.№20Ф-6564/31.08.2020 г. | Духовни маршрути в Пловдив | ЕТ“Издателство Летера – Надя Фурнаджиева“ | 52,00 | Проектът е насочен към опознаване на духовната история на Пловдив и получава много добра оценка по критериите на Наредбата. Комисията препоръчва да бъдат редуцирани разходите по т. 5.2.2.1. и 5.2.5.1 и определя сума за финансирани в размер на **13 460 лв.**, в т.ч. административни разходи и вход за обекти. |
| 12. | Вх.№20РЗК-850/25.08.2020 г. | VIII Международен фото салон Пловдив 2021 | Рефлекси ООД | 51,86 | Проектът отговаря на изискванията за финансиране. Има потенциал за разширяване на изложбената дейност чрез децентрализиране на локациите. Комсията препоръчва преди подписване на договор за изпълнение на проекта да бъде представено съгласие за локацията, на която ще се експонира изложбата. Бюджетът е реалистичен и комисията одобрява пълната изискуема сума в размер на **10 830 лв.**  |
| 13. | Вх.№20Ф-6573/31.08.2020 г. | International Dаnce Festival-Plovdiv 2021 | „Фест Тийм“ ЕООД | 51,71 | Проектът изцяло отговаря на изискванията по Наредбата. Организаторите притежават добър административен капацитет и богат опит при организацията на аналогични събития. Комисията предлага редукция на разходите по Дейност 2 и определя сума за финансиране в размер на **45 000 лв.**  |
| 13. | Вх.№20СДР-191/31.08.2020 г. | „Серенади във Филипополис“ | Сдружение с нестопанска цел „Тракия“ | 51,71 | Проектът е нов за Културния календар, но творческата дейност на Марио Хосен е добре позната. Комисията счита, че публиката на концертите в Чалъковата къща ще бъде по-камерна, затова одобрява за финансиране само концерта в Драматичен театър и препоръчва да се преговаря за провеждането му на Голяма сцена. Не одобрява разходите по Дейност1, редуцира разходите и определя следните суми: по т. 5.2.2.1 -1000лв., т.5.2.2.2. - 1500 лв., Дейност 3 - 12000лв., Дейност 4 - 1800лв.. Одобрява за финансиране сума в размер на **17 380 лв.** с вкл. административни разходи.  |
| 14. | Вх.№20ФН-82/14.08.2020 г. | Международен фестивал на поезията „Орфей” – Пловдив 2021“ | Фондация „Пловдив ЛИК” | 51,43 | Проектът има три успешни издания и работи за развитие на междукултурния диалог. Бюджетът е реалистично разписан и комисията одобрява пълната изискуемата сума размер на **15 930 лв.**  |
| 14. | Вх.№20ВУЗ-67/28.08.2020 г. | Фестивал Made At the Academy | АМТИИ „Проф. Асен Диамандиев“ Пловдив | 51,43 | Нов проект, който ще даде публичност на образователните програми на АМТИИ. Получава добра оценка по критериите на Наредбата. Бюджетът е реалистично разписан и комисията одобрява финансиране в пълен размер от **19 250 лв.**  |
| 15. | Вх.№20ФН-84/19.08.2020 г. | Международен детски балетен фестивал „С любов за танца” Пловдив 2021 г. | Фондация „Буратино балет“ | 51,29 | Фестивалът има много успешни издания и е традиционен за града. Отговаря на критериите за финансиране по Наредбата. Бюджетът е реалистичен и комисията одобрява пълната заявена сума от **27 636 лв.** |
| 15. | Вх.№20ФН-95/28.08.2020 г. | Културен маршрут „Главната улица“ | Фондация ПРО ЛИБРИС | 51,29 | Нов проект, насочен към културното наследство на Пловдив и обследване на цивилизационните пластове, в резултат на който ще бъде създадено уеб приложение. Комисията редуцира разходите по т. 5.2.2.1. на половина и одобрява за финансиране сума в размер на **15 000 лв.** с вкл. административни разходи. |
| 15. | Вх.№20СДР-181/31.08.2020 г. | Седмица на съвременното изкуство | Сдружение “Изкуство днес” | 51,29 | Проектът има устойчиво развитие. Идеята за провеждането му в публични пространства е интересна, но тъй като липсва конкретика, комисията одобрява за финансиране сумата от **31 660 лв.**, какъвто е бил бюджета на изданието през 2020 г.  |
| 15. | Вх.№20ФН-101/31.08.2020 г. | Съвременен танцов спектакъл „Янус“ | Фондация „ЕДНО за култура и изкуства“ | 51,29 | Проектът е насочен към създаване на нов танцов спектакъл, който да се превърне в конвертируем културен продукт и получава много добра оценка. Подкрепен е от Община Габрово, където ще се проведат част от репетициите и премиера в зала „Възраждане“. Като взе предвид изискванията на чл.3, т.1 от Наредбата, комисията счита, че представените в бюджета разходи следва да бъдат поделени между двете общини. За премиерата в ДК „Борис Христов“ одобрява сума от **31 330 лв.**, в т.ч. административни разходи.  |
| 16. | Вх.№20Ф-6485/27.08.2020 г. | Народен събор Пловдив | Ясмина ЕООД | 51,14 | Проектът отговаря на всички критерии по Наредбата. Устойчив е. Привлича голяма публика. Комисията одобрява за финансиране Дейност 1 и определя бюджет в рамките на предходната година от **20 000 лв.** |
| 16. | Вх.№20СДР-195/01.09.2020 г. | „Фестивал за улични изкуства 6Fest 2021” | Сдружение „Обществен комитет“ Васил Левски“- Габрово |  51,14 | Проектът е добре познат на пловдивчани и напълно отговаря на изискванията за финансиране. Кандидатът е представил амбициозна и високобюджетна програма. Комисията не одобрява разходите по т.5.2.1.20, фотографско заснемане, т. 5.2.1.21., цялата Дейност 4. Препоръчва редуциране на броя на фестивалните събития и по-специално тези, свързани с репетиционен процес и открити класове, както и скоро представяни в Пловдив артисти и трупи. Определя финансиране в размер на **14 400 лв.** |
| 16. |  Вх.№20ФН-78/04.08.2020 г. | Панаир на кулинарното изкуство *Етно кухня на колела* *(за деца)EtnoKitchen on wheels(for kids)* | Фондация „Заедно“ | 51,14 | Организаторите на Фондация „Заедно“ представят одобрения, но нереализиран през 2020 г. проект. Бюджетът е реалистично разписан и комисията одобрява цялата изискуема сума размер на **16 600 лв.** |
| 17. | Вх. №20СДР-156/15.08.2020 г. | Модерна академия на изкуствата „Синдикат” | Сдружение „Сдружени пловдивски творци” | 50,43 | Проектът отговаря на критериите и изискванията по Наредбата за финансиране. През 2020 г. беше реализиран частично в онлайн среда и комисията препоръчва да се обмисли подобен вариант в случай на утежняване на обстановката с корона вируса, като в този случай преосмислят разходите в частта на собственото финансиране по т. 5.2.1.3. Броят на образователните програми през 2021 г. не е завишен и комисията определя финансиране, идентично с вече полученото. Одобрява за финансиране сумата от **19 100 лв.** |
| 17. | Вх.№20СДР-157/14.08.2020 г. | Пловдив – СтоЛица на песента |  Арт Войс Център | 50,43 | С двете си издания проектът събра овациите на пловдивската публика заради неподправения талант на младите изпълнители. Комисията одобрява за финансиране разходите по Дейност 2, разходите по Дейност 3 (редуцирани на половина) и 5% административни разходи. Определя сума от **25 000 лв.** |
| 17. | Вх.№СДР-184/31.08.2020 г. | „Plovdiv Vibes” – вибрациите и духът на Пловдив“ | Сдружение "Творчески комплекс Инкубатор" | 50,43 | Проектът е нов за Културния календар. Има за цел чрез комплекс от активности в сферата на сценичните и приложни изкуства, традиционните занаяти и други сфери да насити с културно съдържание Младежкия хълм и кварталите на града. Отговаря на критериите по Наредбата, но предвид решението на комисията за максимална стойност за финансиране на един проект се определя сума в размер на **50 000 лв.** |
| 17. | Вх.№20СДР-193/31.08.2020 г.. | S COOL ROCK FEST | Сдружение с нестопанска цел „Активна подкрепа за креативност“ | 50,43 | Проектът е насочен към обогатяване на музикалната култура и творческия потенциал на младите хора. Получава много добра оценка по критериите на Наредбата. Организаторите имат опит от предходни издания. Комисията не одобрява за финасиране разходите по: Дейност 2, т.5.2.2.5, т.5.2.2.12. Редуцира сумата по т. 5.2.2.4. и определя финансиране на проекта в размер на **12 380 лв.** |
| 18. | Вх.№20ФН-81/14.08.2020 г. | Пловдивски литературен многоезичен сайт www.plovdivlit.com | Фондация „Пловдив ЛИК” | 50,29 | Проектът се реализира успешно няколко години и отговаря на критериите по Наредбата. Бюджетът е реалистично разписан и комисията одобрява пълната изискуемата сума размер на **11 830 лв.** |
| 18. | Вх.№ 20СДР-167/25.08.2020 г. | Телевизионен фестивал „Непознатият Пловдив – четвърти сезон“ | Сдружение „Медии с човешко лице“ | 50,29 | Проектът отговаря на изискванията за финасиране Получава добра оценка по критериите на Наредбата Комисията препоръчва средствата за реализация на Дейност1, 2 3, 6 и 7 да бъдат разписани от собственото финансиране, а от общинското – Дейности 4 и 5. Определя сума в размер на **7 800 лв.,** в т.ч. административни разходи. |
| 18. | Вх.№20СДР-182/31.08.2020 г. | Фасада Видео Фестивал | Сдружение “Изкуство днес” | 50,29 | Фестивалът е с десет годишна история и получава добра оценка, съобразно критериите на Наредбата. Бюджетът е реалистичен и комисията одобрява цялата сума, заявена от кандидата, в размер на **10 146 лв.**  |
| 18. | Вх.№20СДР-168/26.08.2020 г. | Страница 2021 | Сдружение Литературна къща | 50,29 | Проектът е устойчив и получава добра оценка по критериите на Наредбата. Бюджетът е реалистичен и комисията одобрява за финансиране пълната изискуема сума в размер на **15 800 лв.** |
| 19. | Вх.№20СДР-162/21.08.2020 г. | Изложба живопис „Само пловдивчани“ | Сдружение „Дружество на Пловдивските художници | 50,00 | Комисията познава проекта „ 100 на сто пловдивчани“ на куратора Костадин Отонов. Предложеният проект „ Само пловдивчани“ дава заявка отново да бъдат представени съвременни, творящи в Пловдив или вдъхновени от града художници. Бюджетът е реалистичен и комисията одобрява пълната изискуема сума от **4 500 лв.** |
| 20. | Вх.№20Ф-6287/18.08.2020 г.Вх.№20Ф-6287-1/14.09.2020 г. | Куклен театър на открито в парка за деца от 3 – 103 години | ЕТ “Барса 2012-Елисавета Тошева-Гергинска“ | 49,86 | Проектът е нов за Културния календар, но идеята за изнасяне на куклени представления в районите на града е реализирана и работи в посока децентрализация на културата. Комисията препоръчва да бъде изиграно по едно представление в район като бъдат редуцирани на половина разходите в частта на общинско финансиране по т.5.2.1.1. и т.5.2.1.3. Не одобрява разходите по т.5.2.2 и определя сума за финансиране 11 890 лв.  След класиране на проектите в низходящ ред от общата сума за финансиране са налични **10 958 лв**. Комисията реши да предложи на кандидата финансиране в рамките на оставащите средства.  |

Комисията изготви списък с 10 резервни проекта, на които ще бъде предложено финансиране при отказ от реализация на вече одобрен проект и освобождаване на финансов ресурс. Проектите, включени в списъка с резерви, за които е направена редукция на определени разходи по бюджетни дейности, представят актуализиран бюджет в двуседмичен срок след получаване на писмено уведомление.

**Списък с резервни проекти**

|  |  |  |  |  |  |
| --- | --- | --- | --- | --- | --- |
| Място | № от деловодната система  | Проект | Кандидатстваща организация | Точки | Коментар на комисията |
| 21. | Вх.№20ФН-100/31.08.2020 г. | „Дни на тракийската култура 2021“ | Фондация „Тракарт-2000“ | 49,71 | Проектът има няколко реализирани издания. Отговаря на критериите и изискванията по Наредбата за финансиране. Комисията препоръчва фокусът да бъде основно към тракийската култура. Не одобрява разходите по т.5.2.2.2., 5.2.2.5., 5.2.2.7 и 5.2.2.9. и препоръчва редуциране на разходите за възнаграждения на изпълнителите за откриването на половина. Определя сума в размер на **11 860 лв.**, в т.ч. административни разходи. |
| 22. | Вх.№20ФН-102/31.08.2020 г. | Четвърти международен фестивал „Здравей, Армения“ | Фондация „Аракс“ | 49,57 | Изданието на фестивала през 2020г. не се състоя поради кризата с Ковид, но организаторите са представили за следващата година амбициозна програма. Комисията не одобрява разходите по 5.2.1. (общи разходи), 5.2.2.10, 5.2.5.(Дейност 5), 5.2.6.1, 5.2.6.3, 5.2.9.(Дейност9) и препоръчва да бъдат редуцирани разходите по 5.2.6.4 на половина и разходите по 5.2.6.7. до 2500лв. Определя сума на проекта в размер на **29 750 лв.** |
| 23. | Вх.№20ФН-99/31.08.2020 г. | Седмица на мозайките в Пловдив 2021 | Фондация “Балканско наследство” | 49,43 | Проектът е насочен към популяризиране на мозаичното наследство на Пловдив и получава добра оценка, предвид факта, че през 2021 г. градът ще е домакин на Международна конференция за консервация на мозайки. Комисията не одобрява за финансиране разходите по т. 5.2.1.5, 5.2.1.9., 5.2.1.11., 5.2.4.4., Дейност 5 и препоръчва редуциране на половина на разходите по т.5.2.1.7. Определя сума за финансиране от **24 700 лв**.  |
| 24. | Вх.№20СДР-192/31.08.2020 г. | Фестивал на етно културата „Пълдин Етно” | Сдружение с нестопанска цел „Отворена сцена“ | 49,29 | Организаторите определят проекта като инвестиция в способността на обществото да опазва културното си наследство. Поради преместване на фестивала през есента, комисията няма пряк поглед върху събитието, но от информацията в приложените документи може да се прецени, че отговаря на критерите по Наредбата за финансиране. Комисията счита, че завишаване на финансирането преди провеждането и отчитането на фестивала е необосновано и определя бюджет в рамките на вече получения през 2020 г. от **32 950,00 лв.**  |
| 24. | Вх.№ 20СДР-169/26.08.2020 г | „Озвучаване на публични пространства с камерна музика“ | Сдружение „Изкуство във времето“ | 49,29 | Проектът е нов за Културния календар като дава заявка да обогати градската среда чрез нетрадиционни форми на общуване с камерната музика. Комисията не одобрява за финансиране разходите по т. 5.2.1.2., 5.2.2.1., Дейност 5 и т. 5.2.4.1. Опредяля сума от **4 550 лв.** в т.ч. 5% административни разходи.  |
| 24. | Вх.№20СДР-188/31.08.2020 г. | Детски оперен фестивал | Сдружение „Академия за музикална просвета” | 49,29 | Проектът представя класическо музикално съдържание за деца в открити градски пространства. Комисията препоръчва реализацията на 4 представления и съответно пропорционално редуциране на бюджета. Определя финансиране в размер на **14 000 лв.** |
| 25. | Вх.№20РЗК-838/19.08.2020 г. | „Родолюбие” | Сдружение „Комитет Родолюбие”- Град Пловдив | 49,14 | Проектът е устойчив и със социална значимост. Бюджетът е реалистично разписан и комисията одобрява цялата искана сума от **4900 лв.** |
| 25. | Вх.№20СДР-194/31.08.2020 г. | XIV Национален Танцов Фестивал „Децата ни танцуват“ | „Сдружение за култура, изкуства и спорт Немезида“ |  49,14 | Проектът е насочен към различни танцови школи от страната и чужбина и е със състезателен характер. Комисията не одобрява разходите по Дейност 1 като препоръчва да бъдат включени в собственото финансиране за сметка на разходите по т.5.2.4.1. и 5.2.4.2. Определя за финансиране сума в размер на **8 298 лв.** |
| 26. | Вх.№20Ф-6560/31.08.2020 г. | „Комедиен европейски филмов фестивал“ – Пловдив 2021 | Смартхаус ООД | 49,00 | Идеята за организиране на фестивал с комедийна насоченост е интересна и като се вземе предвид, че част от прожекциите ще бъдат на открито със свободен достъп, проектът се вписва в критериите за финансиране по Наредбата. Комисията не одобрява разходите по т. 5.2.1.3., 5.2.4.4. и 5.2.5.7. и препоръчва редуциране на 50% на разходите за координационен екип. Одобрява за финансиране сумата от **25 600 лв.** |
| 26. | Вх.№20СДР-154/10.08.2020 г. | Панорама на детското творчество 2021 –„Памет в символи” | Сдружение „Духовно огледало” | 49,00 | Проектът отговаря на критериите и изискванията по Наредбата за финансиране и има две успешни издания в Пловдив. Насочен към детската аудитория, с реалистично разписан бюджет. Комисията одобрява цялата заявена сума в размер на **10 400 лв.**   |

**Проекти извън списъка с класирани и списъка с резерви**

|  |  |  |  |  |  |
| --- | --- | --- | --- | --- | --- |
| Номер по регистър | № от деловодната система  | Проект | Кандидатстваща организация | Точки | Коментар на комисията |
| 57. | Вх.№20Ф-6567/31.08.2020 г. | ,,Травиата“ - камерен спектакъл “ | ,, Камерна опера ,,Орфей “ ЕООД | 48,86 | Проектът е насочен към създаване на камерен оперен спектакъл. Един от приложените документи представя идеята, но не и съгласието на поименно посочените артисти от основния и резервния състав. Комисията констатира, че е приложена оферта за счетоводно обслужване на проекта, която включва годишните дейности за обслужване на търговското дружество, поради което не признава съответните разходи. Комисията редуцира разходите за хонорари на половина и не одобрява разходите по Дейност 2. Определя сума за реализация на проекта в размер на **25 750 лв.** |
| 58. | Вх.№20СДР-186/31.08.2020 г. | Музикални Диагонали | Сдружение “Общо Бъдеще” | 48,86 | Проектът цели да представи съвременната балканска музикална сцена и отговаря на изискванията на Наредбата. Комисията препоръчва да се акцентира върху концертната дейност и не одобрява разходите за конференция, работилници, реклама, кетъринг и онлайн излъчване. Определя сумата от **29 900 лв.** |
| 64. | Вх.№20СДР-190/31.08.2020 г. | Танци без граници | Национално сдружение за единство и партньорство | 48,86 | Проектът е насочен към възрастното население на Пловдив и целта е да бъде окуражено да води активен живот. Отговаря на изискванията на Наредбата. Комисията не одобрява разходите по Дейност 1, Дейност 3 (5.2.4.1. и 5.2.4.2.), хонорар експерт по гръцки танци и Дейност 4. Определя за финансиране сума в размер на **11 000 лв.**  |
| 47. | Вх.№20РЗК-867/31.08.2020 г. | НФФ „На хорото под тепето“, Пловдив 2021 | Сдружение „Школа за народни танци Луди Млади - Пловдив“ | 48,86 | Проектът отговаря на изискванията за финансиране. Към момента на работа на комисията изданието, планирано за 2020 г. все още не се е състояло и комисията няма преки впечатления. Не одобрява разходите по т.5.2.8, 5.2.9. и счита, че разходите за награден фонд би следвало да са от собственото финансиране, а разходите от т. 5.2.1. до 5.2.5. – от общинското. Определя сумата от **6 480 лв.**, в т.ч. административни разходи. |
| 21. | Вх.№20РЗК-856/27.08.2020 г. | „Изненадааа ..., Серенадааа!...” | Сдружение „Медии с човешко лице” | 48,71 | Проектът отговаря на изискванията на Наредбата и работи в посока децентрализация на културните процеси. Комисията одобрява за финансиране Дейност 4 без разходите за операторски екип и фотограф и 5% административни разходи и определя сума от **11 040 лв.**  |
| 66. | Вх.№20Ф-6574/31.08.2020 г. | Балканска раздумка в Пловдив*Фестивал за традиционна култура* *Английско наименование* *Plovdiv Gossip Fest* | Орфей Клуб Уелнес АД | 47,00 | Проектът е реализиран за първи път през 2020 г. по Компонент 3. Организаторите са представили амбициозна програма за следващото издание, която отговаря на изискванията на Наредбата. Комисията намира част от количествата по определени дейности за силно завишени. Не одобрява разходите по Дейност 1, за сценарий, т.5.2.5.4., 5.2.5.4, 5.2.6.1., 5.2.6.2., 5.2.6.6. Определя сума за финансиране в размер на **13 900 лв.** |
| 31. | Вх.№20СДР-179/28.08.2020 г. | Културни акценти „НЕ на дрогата“ | Сдружение с нестопанска цел „Активна подкрепа за креативност“ | 45,29 | Проектът отговаря на критериите за финасиране по Наредбата и е един от малкото насочени към младежка аудитория и социално ангажиран. Комисията одобрява за финансиране само разходите за флашмоб и определя сума от **4 600 лв.** |
| 59. | Вх.№20СДР-187/31.08.2020 г. | Незабравима Градска Романтика | Сдружение “Общо Бъдеще” | 45,00 | Проектът е насочен към съхранение на старата градска песен и връзките между поколенията. Отговаря на критериите и изискванията по Наредбата. Комисията счита, че като начало проектът може да стартира само с два филма, съответно редуцира всички разходи и определя финансиране в размер на **5 000 лв.** |
| 39. | Вх.№20Ф-6554/31.08.2020 г. | Сцена „Вдъхновени от изкуството“ | Динакорд Евент Пловдив ЕООД | 34,86 | Проектът е нов за Културния календар. Прави впечатление неравномерното съотношение между хонорарите на изпълнителите и разходите за техническо обслужване и екстериорно осветление в парка, като вторите са силно завишени. Проектът е оценен с 34.86 т., не събира изискуемия минимум от 35 т. и комисията **не го допуска до участие в класирането.** |
| 48. | Вх.№20РЗК-868/31.08.2020 г. | Седмица на изкуствата в район „Северен“ | НЧ „Проф. Кирил Дженев-2018“, Пловдив | 34,86 | Проектът е важен за насърчаване на детската креативност и артистичното мислене в Района, но е несъотносим към Компонента „Фестивали и значими събития“, по който се кандидатства. Комисията счита, че е по-удачно кандидатът да подаде документи по Компонент 3 „Гражданска активност“ като преосмисли разходите в рамките на средствата за финансиране по този компонент.Проектът не събира необходимия минимум от 35 точки съгласно изискванията на Наредбата и **не се допуска до участие в класирането**. |